
De pe blogul Stelei Popa 


e „Limba română e un fel de italiană 
orientală. Băştinaşii din Moldo — Valahia 
se numesc ei înşişi români; vecinii lor îi 
numesc vlahi sau valahi”. 

e „A fi suspectat de a nutri sentimente 
patriotice era egal cu a fi exclus din 
functiuni publice. Servilitatea faţă de 
interesele Rusiei era un titlul de 
promovare...”. 

e Principatele Moldovei şi Ţării 
Româneşti „s-au veştejit la umbra 
protecţiei ruse”. 

e „Țăranul român nutreşte pentru 
“musca!” (moscovit) numai ură”. (Karl 
Marx) 


Sunt doar câteva dintre cele mai tari 
afirmaţii scrise de către Karl Marx, părintele 
comunismului, în manuscrisele sale, 
publicate cu mare dificultate în România la 
1964 şi, mai apoi, ignorate, din motive 
politice, până în '89. Motivul era că nu 
dădea bine ca autorul Manifestului comunist 
să aibă păreri critice despre Rusia, indiferent 
în ce formă se prezenta ea, şi nu trebuia să se 
accepte public ideea că însuşi Karl Marx 
considera pe cei care trăiau în Basarabia 


țaristă drept... români şi vorbitori de limbă română. Dacă înainte de 1989, 
„Insemnările despre români” ale părintelui comunismului deranjau Moscova 
comunistă, astăzi pe cine ar putea deranja? 


În week-end am asistat la nişte discuţii în care cineva a reuşit să surprindă pe toţi 
cei prezenți, invocând în discuţie însemnările lui Karl Marx despre români. Am 
asistat la dezbaterile interesante care, recunosc, m-au intrigat să iau cartea de la 
care au pornit polemicile. Este vorba de Însemnări despre români (manuscrise 
inedite), scrisă de părintele comunismului — K. Marx. Cartea a fost editată în 1964 
la Bucureşti, dar, până în '89, prea puţini au auzit de ea. Chiar dacă a fost tipărită, 
despre această lucrare, practic, nici nu se vorbea în spațiul public, iar la nivel 
oficial, nici vorbă să fie invocată. 


Am răsfoit lucrarea cu interes şi am aflat lucruri spectaculoase, care m-au surprins, 
şi am găsit de cuviinţă că trebuie împărtăşite şi discutate şi aici. Când mă refer la 
ceea ce m-a intrigat, am în vedere, în primul rând, felul de a se exprima al lui Karl 
Marx despre poporul român. Nu credeam că fondatorul comunismului poate să fie 
atât de critic faţă de Rusia şi să scrie asemenea adevăruri despre neamul nostru. 


Cele 4 manuscrise ale lui Karl Marx — intrigă, adevăr şi dezbateri 


Textele prezentate în Însemnări despre români (manuscrise inedite) reproduc patru 
manuscrise ale lui K. Marx, păstrate în arhiva Marx — Engels a Institutului 
Internațional de Istorie Socială din Amsterdam (Olanda). Dintre cele patru, în două 
se pomeneşte despre Moldo — Valahia şi Basarabia. Şi anume manuscrisele care 
poartă cotele B 63, intitulat „Ruşii în Moldova şi Țara Românească” şi manuscrisul 
B 91, care nu are titlu. 


Editorii cărții, A. Oțetea şi S. Shwann susțin că Fr. Engels şi K. Marx au arătat 
dintotdeauna un interes deosebit pentru poporul român „fiindcă lupta pentru unitate 
şi independenţă se încadra în mişcarea europeană de emancipare a popoarelor 
oprimate, ca un caz special al problemei generale a revoluţiei europene”. De aici şi 
explicația de ce K. Marx şi Fr. Engels au acordat şi au dedicat problemei româneşti 
destul de multe pasaje în articolele lor de natură politică. 


Revenind la manuscrisele lui Marx observăm că acesta a cules informaţii din 
diferite publicaţii contemporane, cărți şi presă. Totuşi cea mai importantă sursă a sa 
este cartea istoricului francez Elias Regnault, „Histoire politique et sociale des 
Principautes Danubiennes”, publicată la Paris. Astfel, în extrasele sale, după cum 
ne asigură îngrijitorii ediției, Marx a redat ideile despre politica de expansiune şi 
cotropire a marilor puteri „în cel mai ştiinţific mod”. El pune accentul pe câteva 
probleme istorice fundamentale pentru poporul român. Și anume: 


- Politica expansivă şi de cotropire a marilor puteri, în special politica externă a 
ţarismului şi rolul său contra-revoluționar; 

- Decăderea Imperiului Otoman; 

- Drepturile principatelor Române în raport cu Rusia Țaristă şi Turcia, precum şi 
revoluţionarea lor la 1821, 1858; 

- Asuprirea românilor din Transilvania de către magnații maghiari. 


De altfel, din aceste însemnări, este uşor de înţeles că Marx a susținut lupta 
revoluţionară a românilor pentru independenţa națională. „El a readus pe plan 
internațional problema poziţiei Principatelor Române din punct de vedere al 
relaţiilor internaționale şi mai ales de drept public cu Imperiul otoman”, susțin 
autorii A. Oțetea şi S. Shwann. Deci, părintele comunismului, care plasase poporul 
român printre „popoarele revoluţionare”, a fost vădit preocupat şi entuziasmat, în 
acelaşi timp, de specificitatea evenimentelor care au avut loc în sud-estul Europei. 


Acum să trecem nemijlocit la ceea ce ne priveşte, adică la conținutul însemnărilor 
lui Karl Marx despre Basarabia. 


„Ruşii în Moldova şi Ţara Românească” — manuscrisul B 63 al lui Karl Marx 


„Limba română e un fel de italiană orientală. Băştinaşii din Moldo — Valahia se 
numesc ei înşişi români; vecinii lor îi numesc vlahi sau valahi”. 


Aşa începe manuscrisul B 63 al lui Karl Marx cu referire la anul 1393. Deci, Marx 
scrie negru pe alb şi recunoaşte el însuşi că cei din Moldo — Valahia (n.n. a se 
înțelege basarabenii de azi din R. Moldova şi românii de peste Prut, din România) 
se numesc ei înşişi români. Simplu. Aceste însemnări ar trebui să fie pe înţelesul 
tuturor, mai ales al celor mai aprigi susținători ai lui Karl Marx de la noi. Să nu fi 
citit oare comuniştii noştri de astăzi aceste lucruri, sau le-or fi trecut intenționat cu 
vederea? Oricum, o pot face aici şi acum. 


Continuăm. Din manuscrisul B 63 nu lipseşte nici evenimentul de la 1812. Iată ce 
însemna Karl Marx despre tratatul de la Bucureşti din 1812: Rusia a obţinut pentru 
ea însăşi cedarea a aproape 1⁄2 din Moldova, provincia Basarabia. Convenţia de la 
Akkerman (în 1826) şi tratatul de la Adrianopol n-a conferit Rusiei nici un drept de 
suveranitate. Art. 5 al tratatului de la Adrianopol: „Principatele Moldovei şi Ţării 
Româneşti, plasându-se prin capitulaţie sub suzeranitatea Înaltei Porţi, şi Rusia 
garantând prosperitatea lor, îşi vor păstra toate privilegiile şi imunitățile...” După 
care, acelaşi Karl Marx nu uită să menţioneze ceva mai Jos că aceste provincii „s-au 
veştejit la umbra protecției ruse”... După 1837, în manuscrisul lui Marx, intervine 
o nouă şi interesantă notiță, care nu trebuie trecută cu vederea: „A fi suspectat de a 
nutri sentimente patriotice era egal cu a fi exclus din funcțiuni publice. Servilitatea 
față de interesele Rusiei era un titlul de promovare...”. 


Tot din însemnări date aflăm că, la 1848, Rusia ţinea în Basarabia o armată de 
30.000 de oameni, iar la 1 august a aceluiaşi an, când o puternică armată rusă a 
trecut Prutul, în marșul ei spre Bucureşti, turcii au trimis o armată în frunte cu 
Suleiman Paşa, iar locuitorii Ţării Româneşti, scrie Marx, n-au adresat Rusiei nici o 
cerere de protecţie la intrarea trupelor turceşti... Oare de ce? 


Despre români în manuscrisul B 91 al lui Karl Marx 


„Tăranul român nutreşte pentru “musca!” (moscovit) numai ură”. 


Această frază apare la începutul manuscrisului B 91 al lui Karl Marx. Explicaţia? 
Iat-o în citatul care vine în continuare şi pe care îl reproduc întocmai: La 7 mai 
1828, 150.000 ruşi se revarsă în Moldo-Valahia. În protestele sale din 1826, 
împotriva ocupaţiei turceşti, Rusia se înduioşa față de nenorocirile ţării; acum ruşii 
se dedau la groaznice excese. Niciodată — spune Saint Marc Girardin însuşi (în ale 
sale Souvenirs des voyages) — n-a avut loc o mai înspăimântătoare distrugere de 
vieţi. Un jaf enorm, hoţii de ale ofiţerilor, barbaria soldatului rus etc. (...) Ocupaţia 
rusă avea să se prelungească (avea să dureze 10 ani), până ce turcii vor fi plătit 125 
mil. despăgubiri de război. (Țarul Nicolae voia chiar să cumpere Principatele, 
preţuite la 36 mil.fr). 


Este impresionant că aceste lucruri sunt afişate chiar de către cel care a scris şi a 
publicat în 1848, împreună cu Friedrich Engels, Manifestul Partidului Comunist şi 
a cărui sfaturi au fost păstrate cu sfințenie de către comuniştii de mai târziu. De ce, 
totuşi, dacă au avut un aşa mare respect față de mentorul lor şi de scrierile acestuia, 
comuniştii au încercat să înlăture aceste scrieri, în special în spaţiul românesc? Aşa, 
ca şi cum ele nici nu ar fi existat!? 


Au fost uitate, intenționat, şi detalii enunțate de Karl Marx cu privire la 
recensământul din România, cuprinse în Regulamentul Organic gândit de Generalul 
Kusseleff (alias Contele Pavel Dmitrievici Kiseliov) şi realizat în prima reformă a 
acestuia din 1830. lată datele demografice de atunci. 


Românii din: Ţara Românească — 2.500.000 / Moldova — 1.500.000 / Transilvania — 
1.486.000 / Banatul Timişoarei — 1.085.000 / Bucovina — 300.000 / Basarabia — 
896.000. In total — 7.676.000. Şi toţi români! 


Popularity: 8% [?] 


« Nationalistii nostri si nationalistii lor | Soldati necunoscuti » 


danae ja salau: pogoane -roman-avertismentele-ignorate-ale-sri-si-bnr/ 


În 1964, Andrei Oțetea şi S. Schwann tipăreau un volum de manuscrise inedite ale lui Karl Marx 
despre români — în fapt, notele de lectură ale filosofului la cîteva cărţi, care aveau ca subiect 
Principatele Române. 

Iată cateva mostre de «fişe» prea de tot actuale: 

«În palatele nobililor sau boierilor români, luxul oriental se îmbină cu rafinamentul occidental. 
Dar masa poporului e cufundată într-o mizerie abjectă... Drumuri nu există aproape deloc. 
Şleaurile bătute, pe care, boierul, gonit de căldura verii, e tras de 6 sau 8 cai destul de repede, 
iarna sînt impracticabile. “ 

“Vechile legi ale Principatelor, în multe privinţe sînt foarte imperfecte. Boierul, (...), e mai presus 
de lege; tribunalele sînt deschise unei corupţii pe scară mare...” 


“ A fi suspectat de a nutri sentimentele patriotice era egal cu a fi exclus din funcțiuni publice.” 
Pe cale de consecinta, decat o doctrina lipsa, nu ar fi mai buna una chiar si una de inspiratie 
marxista, revazuta si adaugita de Deng Xiaoping ?! 

Aurel ROGOJAN 


http://www.cotidianul.ro/marx _in sprijinul romanilor- 105600.html 

Marx în sprijinul românilor 

16 Dec 2009 Petru Romosan | Z comentarii | 2603 vizualizari 

Rating: ulti români îl uräsc sau îl detestă cam pe de-a moaca pe Karl Marx. Pentru că 
nu prea ştiu bine cine a fost. Şi cu atât mai puţin cine încă mai este bibicul. Adică 
unul dintre cei mai citiţi scriitori de pe toate meridianele. 


După unele estimări, Capitalul ar concura Biblia printre cele mai vândute cărţi. Iar după cei mai 
serioşi specialişti, Karl Marx e, oricum, între primii zece economişti ai tuturor timpurilor. Şi dacă îi 
mai punem la socoteală pe Marx-profesorul, pe Marx-sociologul şi pe Marx-profetul, pe lângă Marx- 
economistul (după categoriile altui economist de geniu, Joseph Schumpeter), socoteala se încurcă 
rău de tot. Iar comunismul românesc (un nume pompos dat ocupaţiei) s-a nutrit mai ales din 
gândirea lui Stalin, dacă o astfel de gândire o fi existat. Desigur, în anticomunismul de operetă 
ambiant, cu heideggerieni balcanici, isterici şi inutili, cu luptătoarea din munţii Securităţii pe nume 
Ana Blandiana (un pseudonim reuşit!), cu comedia Marian Miluţ în chip de preşedinte PNŢCD, plus 
încă vreo 30.000 de impostori publici postcomunişti, Karl Marx nu are cum să fie citit. 


Cu toate acestea, Karl Marx i-a simpatizat sincer pe românii oropsiţi de vecinii lor ruşi sau unguri. 


Ba chiar a scris trei articole pentru un ziar american, aşa cum ne relatează acad. Andrei Oțetea şi 
G. Zane în introducerea lor la Însemnările despre români: "Din corespondenţa Marx-Engels ştim că 
trei articole referitoare la Principatele Române şi trimise de Marx ziarului New York Daily Tribune n- 
au fost publicate. Din scrisoarea lui Marx către Engles din 30 octombrie 1856 cunoaştem şi 
motivele pentru care unul din cele trei articole asupra Principatelor Române n-a fost publicat. Pe 
manuscrisul acestui articol, contele Gurowski - publicist polon, în solda ambasadei ţariste din 
Washington - având a se pronunţa asupra conţinutului articolului, a pus următoarea notă 
marginală: “Toate cifrele sunt exagerate pentru a scoate în evidenţă ideea de naţionalitate română. 
Ele sunt dezminţite de fapte, istorie şi logică”. În textul lui, Karl Marx reluase statistici din cartea lui 
Elias Regnault despre Principate şi dăduse cifra globală a poporului român (7.767.000 de locuitori), 
care era perfect îndreptăţit să-şi ceară drepturile. 


Capacitatea de judecată a lui Marx impresionează la tot pasul în notele lui de lectură: “În 
septembrie 1853 - cum toate puterile care se pregăteau de război căutau alianţa Austriei - un 
memoriu secret, semnat de foştii domni Ştirbei, Bibescu, Sturdza şi Grigore Ghica, a fost prezentat 
cabinetului de la Viena. Semnatarii dându-se drept reprezentanţi ai celor două Principate şi 
promițând concursul celor mai de seamă boieri, se angajau să pună Moldo-Valahia sub 
suzeranitatea Austriei, în caz că Rusia va fi învinsă. Austria a acceptat această concesiune şi l-a 
trimis pe maiorul Thom la Bucureşti şi la Iaşi pentru a culege adeziunile boierilor şi a face 
propagandă în favoarea guvernului austriac. Misiunea lui Thom se îndeplinea în mijlocul ocupaţiei 
ruse. Era deci el însuşi agent rus”. E o manevră repetată la indigo după 1990, când şeful rezidenţei 
CIA la Bucureşti, Harold J. Nicholson, i-a primit cu braţele deschise la ambasadă pe disidenti, 
generali, oameni politici proaspăt democrați, pentru ca, doar câţiva ani mai târziu, să fie 
deconspirat ca harnic lucrător pentru Rusia. 


Nici trufia maghiară nu scapă de ochiul scrutător al lui Marx: “În şedinţa Dietei din 18 martie 1848, 
Kossuth declară că Ungaria nu-şi datoreşte existenţa decât nobilimii. Nobilul e maghiarul. Numai 
nobilimea are să conducă națiunea. Kossuth era slovac, fiu al unui plugar sărac din Tjkely; numele 
său în limba slovacă înseamnă cerb; s-a căsătorit cu Tereza Wesselenyi, fiica unui magnat... 
Datorită acestei protecţii, a ajuns în Dietă. Alegerea acestui parvenit l-a costat pe Batthyany 
100.000 florini...”. 


În 1964, o delegaţie politică românească se folosea de aceste Însemnări (descoperite de profesorul 
polonez Stanislas Schwann şi aduse în româneşte de Andrei Oțetea) pentru a negocia drepturile 
româneşti corp la corp cu sovieticii la Moscova. Karl Marx a servit deci o dată. Poate mai serveşte şi 
azi! 

(Citatele provin din K. Marx - Însemnări despre români. Manuscrise inedite, Editura 


Academiei RPR, Bucureşti, 1964.) 


